als_Latn dik_Latn sag_Latn
Torres nuk mjafton, Milani barazon me Empolin – VIDEO
Artikulli me poshte nuk eshte i pershtatshem per femij, Ju lutem konfirmoni moshen tuaj duke klikuar Like(pelqej):
Barazim 2-2, rezultati më i drejtë për një Empoli dominues në pjesën e parë dhe për një Milan që pavarësisht rasteve të krijuara mbetet mes dritëhijesh.
Empoli tremb Milanin por pastaj zgjohet Torres dhe përfundon në barazim 2-2, në sfidën hapëse të javës së katërt të Serisë A që rikthehej menjëherë në fushë pas ndeshjeve të fundjavës me Empolin që vinte pas pikës së parë të siguruar ndaj Cesenas, përballë Milanit në kërkim të reagimit pas disfatën me Juventusin. Në kampin toskan trajneri Sarri konfirmonte dyshen Tavano-Pucciarreli, në stol Elseid Hysaj, të mëdha risitë në skuadrën e Inzagjit që i dhuronte debutimin nga minuta e parë me kuqezinjtë Fernando Torres dhe Van Ginkel.
Fillim agresiv i të zotëve të shtëpisë që u hodhën menjëherë në gjysmëfushën kundërshtare duke befasuar Milanin në minutën e 13. Në zhvillimet e një goditje këndi Tonelli u lirua nga markimi i Boneras për t’u shkëputur e shënuar me kokë. 1-0 për Empolin dhe vetëm një minutë më pas toskanët ishin pranë dyfishimit, me Pucciarellin që në rrotullim e sipër detyroi Abiatin të evitonte in ekstremis. Presioni i vendasve dha sërish frytet e tij në të 21 me Empolin që shënoi sërish, këtë herë me një skemë në goditje dënimi, Tavano në anësore peshkoi në qendër të zonës Pucciarellin që me lehtësi mposhti abiatin. Milani në vështirësi serioze dhe pas gjysmë ore lojë nuk ia kishte dalë të shkonte në anët e Sepe, portierit të Empolit. Tjetër rast i të zotëve të shtëpisë në të 31 me Verdin që ishte i vetëm në qendër të zonës dhe coi me kokë topin një fijë larg traversës. Më në fund një rast për Milanin në të 41 me Torres që impenjoi në ndërhyrjen e parë Sepin. Gjithsesi Milani rigjeti shpresën në të 43 , merita është e e El Ninos, krosim i Abates nga e djathta dhe Torres shpiku një goditje me kokë që kaloi Sepin për golin e tij të parë me Milanin.
Pavarësisht shkurtimit të distancës Empoli ishte kërkues edhe në pjesën e dytë dhe në minutën e 55 Tavano i vetëm përballë Abiatit shpërdoroi një rast sensacional. Dhe rregulli po nuk shënove do të pësosh gjeti konfirmim vetëm 3 minuta më pas, në të 58, gjest për duartrokitje i Hondës që u lirua në kufijtë e zonës për të barazuar rezultatin me të majtën e tij precize. Pasi pa disfatat e disfatës Milani në kërkim të fitores dhe në të 62 aksion personal i Torres që dehu mbrojtjen e Empolit dhe pasoi për Menez që godit traversën.
Në minutën e 69 erdhi dhe momenti i Elseid Hysajt që zëvendësoi Laurinin, ndërsa në të 81-ën mbaroi ndeshja e Torres me Inzaghin që futi Pacinin për sulmin final. Empoli në inferioritet numerik që nga minuta e 86 me Valdifiorin që mori kartonin e dytë të verdhë për një ndërhyrje ndaj De Jong vetëm një minutë pasi ishte paralajmëruar me të parin. Gjithsesi Milani ishte i paaftë për të përfituar dhe në 4 minutat e shtesës dhe gjithcka u mbyll në barazim 2-2, rezultati më i drejtë për një Empoli dominues në pjesën e parë dhe për një Milan që pavarësisht rasteve të krijuara mbetet mes dritëhijesh.
als_Latn als_Latn als_Latn als_Latn als_Latn als_Latn als_Latn